Ezernieku karsta kritenes

Ezernieku karsta kritenes ir 52 ha plašs dabas piemineklis, kas atrodas Viduslatvijas zemienē Siguldas novadā Allažu pagastā. Kritenes ir karsta procesu rezultāts. Kopš 1977. gada šī vieta ir valsts aizsardzībā kā ģeoloģiskais dabas piemineklis, kopš 2001. gada kritenes iekļautas Latvijas aizsargājamo ģeoloģisko un ģeomorfoloģisko dabas pieminekļu sarakstā.Latvijas Vēstnesis (2014) Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem [tiešsaitē]. Skatīts 19.11.2015., Pieejams : http://likumi.lv/doc.php?id=7487  Resurss Tā ir viena no lielākajām karsta kriteņu sistēmām devona Salaspils svītas ģipšainajos iežos. Nosaukums radies no blakus esošajām Ezernieku mājām.

Ezernieku karsta kritenes no citām līdzīgām vietām atšķiras ar to, ka tajās ir 3 lielas kritenes, kas veido sistēmu. Divas no šīm kritenēm parasti ir pildītas ar ūdeni, taču viena pārsvarā ir tukša un izskatās pēc lielas iedobes zemes virskārtā. Pati lielākā no tām vienmēr ir bijusi pilna ar ūdeni un pazīstama kā vairākus hektārus lielais Vecezers. Tas ir apmēram 159 m garš un gandrīz tikpat plats, agrāk saukts par Ezernieku ezeru. Tā dibenā vērojamas dažāda dziļuma bedres. Kādreiz šeit esot dzīvojušas arī zivis, taču tagad tā vairs nav.Eniņš G. (2004) Kritenes Allažu pagastā. Latvijas mazā enciklopēdija — Alas Latvijā. Rīga. Latvijas mazā enciklopēdija 56-57 lpp.

 Atsauces 

 Ārējās saites
Dabas aizsardzības pārvalde

Kategorija:Latvijas dabas pieminekļi
Kategorija:Kritenes
Kategorija:Allažu pagasts